
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 491 


27 Απριλίου 2001 


Το παρόν ΦΕΚ επανεκτυπώθηκε λόγω εσφαλμένης ημερομηνίας. 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία, όροι και λοιπές προϋποθέσεις χορήγησης 


ευρω-λογότυπου. 1 

Τροποποίηση της 10394/26.5.1999 απόφασης του 
Γ.Γ.Π.Η. περί σύστασης αμιγούς Δημοτικής Επιχεί¬ 
ρησης με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΠΡΑΜΑΝΤΩΝ». 2 

Μεταβίβαση δικαιώματος υπογραφής «Με Εντολή Γενι¬ 


κού Γραμματέα» Περιφέρειας Στερεός Ελλάδας στην 
προϊσταμένη της Δ/νσης Σχεδιασμού και Ανάπτυξης 3 
Καθιέρωση υπερωριακής εργασίας των υπαλλήλων 
της Ν.Α. Βοιωτίας κατά το Α' εξάμηνο έτους 2001. 4 

Κύρωση αναδασμού των αγρ/των Βαλανιδορράχης 
Λούτσας και Τσουκνίδας της κτηματικής περιοχής 
Βαλανιδορράχης Ν. Πρέβεζας. 5 


ΑΠΟΦΑΣΕΙ Σ 

Αριθ. Ζ1-271 (1) 

Διαδικασία, όροι και λοιπές προϋποθέσεις χορήγησης 
ευρω-λογότυπου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 15, 1 6, 17 και 20 του 

Ν.2842/2000 (ΦΕΚ Α' 207) «Λήψη συμπληρωματικών μέ¬ 
τρων για την εφαρμογή των Κανονισμών (ΕΚ) 1103/97, 
974/98 και 2866/98 του Συμβουλίου, όπως ισχύουν σχετι¬ 
κά με την εισαγωγή του ευρώ». 

2. Τις διατάξεις του Νόμου 2251/94 «Προστασία των Κα¬ 
ταναλωτών» (ΦΕΚΑ' 191). 

3. Τις διατάξεις της ΚΥΑ Ζ1-412/26.10.2000 «Ρύθμιση 
θεμάτων σχετικά με τη διπλή αναγραφή των τιμών και άλ¬ 
λων χρηματικών ποσών και την εμφάνιση των συναλλα¬ 
γών ή άλλων πράξεων σε ευρώ στα φορολογικά βιβλία και 
στοιχεία» (ΦΕΚ 1392/14.11,2000/Β ). 


4. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ ΑΊ 9). 

5. Το Π.Δ. 195/1997 «Σύσταση Γενικής Γραμματείας Κα¬ 
ταναλωτή και καθορισμός των αρμοδιοτήτων της» (ΦΕΚ 
ΑΊ56). 

6. Τις διατάξεις του άρθρου 38 περίπτωση δ του Π.Δ/τος 
186/1992 (ΦΕΚΑ'84). 

7. Τη με αρ. πρωτ. 303/5.5.2000 (ΦΕΚ Β' 594) κοινή από¬ 
φαση του Πρωθυπουργού και Υπουργού Ανάπτυξης «Πε¬ 
ρί ανάθεσης αρμοδιοτήτων στους Υφυπουργούς Ανάπτυ¬ 
ξης». 

8. Το μεαρ.πρωτ. Α.Π. 1481/20.3.2001 έγγραφο της Κε¬ 
ντρικής Ένωσης Επιμελητηρίων καιτο Α.Π. 337/21.3.2001 
έγγραφο της Ένωσης Ελληνικών Τραπεζών. 

9. Ότι με την απόφαση αυτή δενπροκαλείται δαπάνη σε 
βάρος του Κρατικού Προϋπολογισμού. 

Άρθρο 1 
Σκοπός 

Σκοπός των διατάξεων της παρούσης είναι η ρύθμιση 
των θεμάτων που προκύπτουν από την εφαρμογή των δια¬ 
τάξεων του άρθρου 17 του Ν. 2842/2000 αναφορικά με τη 
διαδικασία, τους όρους και τις λοιπές προϋποθέσεις χο¬ 
ρήγησης του ευρω-λογότυπου. 

Άρθρο 2 
Ορισμοί 

Γιατους σκοπούς της παρούσας απόφασης εφαρμόζο¬ 
νται οι ακόλουθοι ορισμοί: 

α) «Ευρω-λογότυπος» είναι το ειδικό σήμα που περιέχε- 
ται στο Παράρτημα II της παρούσας, στο οποίο αναφέρε- 
ται η συμφωνία μεταξύ των ευρωπαϊκών ενώσεων κατα¬ 
ναλωτών και των ενώσεων επαγγελματιών στους τομείς 
διανομής, τουρισμού, βιοτεχνίας και των μικρομεσαίων 
επιχειρήσεων στο πλαίσιο της μετάβασης στο ευρώ η 
οποία υπογράφτηκε στις Βρυξέλλες την 30.6.1998. 

β) «Όροι χορήγησης ευρω-λογότυπου» είναι οι υποχρε¬ 
ώσεις που περιέχονται στο Παράρτημα I της παρούσας. 

γ) «Προμηθευτής»: είναι κάθε φυσικό ή νομικό πρόσω¬ 
πο που, κατά την άσκηση της επαγγελματικής ή επιχειρη- 

μαπκήςτου δραστηριότητας, προμηθεύει προϊόντα ή πα¬ 
ρέχει υπηρεσίες στον καταναλωτή. Προμηθευτής είναι 
και ο διαφημιζόμενος. 

Άρθρο 3 

Χορήγηση ευρω-λογότυπου 

1. Ο ευρω-λογότυπος χορηγείται στους προμηθευτές 
από τα κατά τόπους αρμόδια Επιμελητήρια, μετά από αί¬ 
τηση που οι προμηθευτές απευθύνουν σε αυτά, αποδε¬ 
χόμενοι ρητά να τηρούν τους όρους χορήγησης ευρω-λο- 
γότυπου που περιέχονται στην αίτηση. 

2. Η αίτηση καθώς και οι συνοδευτικοί σε αυτήν όροι εί¬ 
ναι διαθέσιμα από τα κατά τόπους Επιμελητήρια, είτε σε 
έντυπη είτε, εάν αυτό είναι εφικτό, σε ηλεκτρονική μορφή. 

3. Οι προμηθευτές θα πρέπει: 

- να έχουν αναρτημένο τον ευρω-λογότυπο στην είσοδο 
της επιχείρησης και σε εμφανή θέση κοντά στο ταμείο, σε 
μέγεθος ορατό από τους καταναλωτές, και 

- να το χρησιμοποιούν σε κάθε έντυπο που θέτουν στη 
διάθεση των καταναλωτών (τιμοκατάλογοι, υποβολή 
προσφορών, κλπ), στηνιστοσελίδατους, εάν υπάρχει, και 
στην κάθε είδους διαφήμιση. 

Άρθρο 4 

Παρακολούθηση και κυρώσεις 

1. Την ευθύνη της διαχείρισης του ευρω-λογότυπου 
έχουν τα κατά τόπους αρμόδια Επιμελητήρια σε συνερ¬ 
γασία με τα ευρω-παρατηρητήρια, όπως προβλέπεται 
στις επόμενες παραγράφους. 

2. Εάν μετά από έλεγχο ή καταγγελία διαπιστωθεί ότι 
ένας προμηθευτής δεν τηρεί τους όρους χορήγησης ευ- 
ρω-λογότυπου, το αρμόδιο ευρω-παρατηρητήριο του 
απευθύνει επιστολή καλώντας τον να εκφράσει τις από¬ 
ψεις του ή να αποσύρει τον ευρω-λογότυπο κατ' εφαρμο¬ 
γή των διατάξεων του άρθρου 16 του Ν. 2842/2000. 

3. Εάν ο προμηθευτής συνεχίσει να χρησιμοποιείτον ευ- 
ρω-λογότυπο παρ' όλο ότι αποδεδειγμένα δεν τηρεί τους 
όρους χορήγησης ευρω-λογότυπου, τότε υφίσταται τις 
κυρώσεις του άρθρου 20 του Ν. 2842/2000. 

4. Τα κατά τόπους αρμόδια Επιμελητήρια τηρούν μη¬ 
τρώα των προμηθευτών στους οποίους έχει χορηγηθεί 
ευρω-λογότυπος και ενημερώνουν σχετικά τα αντίστοιχα 
ευρω-παρατηρητήρια. Καταβάλλουν επίσης κάθε δυνατή 
προσπάθεια ώστε τα μητρώα αυτά να γίνουν ευρύτερα 
γνωστά στο κοινό. 

Άρθρο 5 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2001 

Η ΥΦΥΠΟΥΡΓΟΣ 

Μ. ΑΠΟΣΤΟΛΑΚΗ 


ΠΑΡΑΡΤΗΜΑ I 

ΟΡΟΙ ΧΟΡΗΓΗΣΗΣ ΕΥΡΩ-ΛΟΓΟΤΥΠΟΥ 

Πέραν των υποχρεώσεων που απορρέουν από την 
εφαρμογή των διατάξεων της ΚΥΑ Ζ1-412/2000 σχετικά 
με τη διπλή αναγραφή των τιμών και άλλων χρηματικών 


ποσών, η χορήγηση και χρήση ευρω-λογότυπου δεσμεύ¬ 
ει τον προμηθευτή: 

1. Να μην επιβαρύνει τους καταναλωτές οι οποίοι επιλέ¬ 
γουν να πληρώσουν σε ευρώ με κανένα επί πλέον έξοδο. 

2. Να διαθέτει καταρτισμένο προσωπικό που θα παρέχει 
απλές εξηγήσεις στους καταναλωτές σχετικά με το ευρώ. 

3. Να πληροφορεί τους καταναλωτές με τον πλέον κα¬ 
τάλληλο, ευκρινή και διαρκή τρόπο 

ί. ότι έχουν τη δυνατότητα, η οποία δεν συνεπάγεται 
υποχρέωση, να πληρώνουν σε ευρώ σε λογιστική μορφή 
(κάρτα, επιταγή, τραπεζικό έμβασμα) μέχρι την 
31.12.2001, 

Π. ότι η χρήση κερμάτων και χαρτονομισμάτων ευρώ σε 
φυσική μορφή αρχίζει την 1.1.2002, ημερομηνία κατά την 
οποία αρχίζει παράλληλα η απόσυρση της δραχμής που 
θα διαρκέσει μέχρι την 28.2.2002, 

ϋί. σεότιαφοράτις αξίες, την εμφάνιση και τις όψεις των 
κερμάτων και χαρτονομισμάτων ευρώ, 

ίν. σχετικά με τους κανόνες μετατροπής και στρογγυ¬ 
λοποίησης με τη βοήθεια παραδειγμάτων όπως αυτά του 
Παραρτήματος της Κοινής Υπουργικής Ζ1-412/ 
26.10.2000, και 

ν. σχετικά με τη διεύθυνσητου αρμοδίου επιμελητηρίου 
του νομού για τη διαχείριση του σήματος και τη δυνατό¬ 
τητα διαμαρτυρίας στο ευρωπαρατηρητήριο της Νομαρ¬ 
χίας στην περίπτωση μη τήρησης των δεσμεύσεων σύμ¬ 
φωνα με το ακόλουθο υπόδειγμα: 


Το σήμα αυτό χορηγήθηκε από * 


* Αναγράφεταιτο αρμόδιο επιμελητήριο καθώς και 
η διεύθυνση και το τηλέφωνο του. 


Εάν θέλετε πληροφορίες ή έχετε να υποβάλλετε 
παράπονα για αυτό το σήμα μπορείτε να απευθυν¬ 
θείτε ** 


** Αναγράφεται το αρμόδιο ευρωπαρατηρητήριο 
καθώς και η διεύθυνση και το τηλέφωνο του. 


ΠΑΡΑΡΤΗΜΑ II 
ΕΥΡΩ-ΛΟΓΟΤΥΠΟΣ 


Δεκτές πληρωμές σε ευρώ 



Ρβγιηεπΐδ ΐπ ειίΓΟϊ αεεερέεςΙ 


ΡθίθΓηβπΙδ βη θυτοδ αοοβρίβδ 
Ηϊθγ Κόηηθπ 3ϊβ ιτιϊΐ Ευτο όθζαάΐβη 

Αριθ.4717 (2) 

Τροποποίηση της 10394/26.5.1999 απόφασης του 
Γ.Γ.Π.Η. περί σύστασης αμιγούς Δημοτικής Επιχείρη¬ 
σης με την επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ 
ΔΗΜΟΥ ΠΡΑΜΑΝΤΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. - Τις διατάξεις του άρθρου 277 του Δ.Κ.Κ. (Π.Δ/γμα 
410/95). 

2. - Την απόφαση του Υπουργού Εσωτερικών 25027/9.4.84 
(ΦΕΚ 244/19.4.84τ.Β’). 

3. -Τηναριθμ. 13/2001 του Δημοτικού Συμβουλίου Πρα- 
μάντων, αποφασίζουμε: 

Τροποποιούμε την παρ. 6 της αριθ. 10394/26.5.1999 
απόφασης του Γ.Γ.Π.Η. ως εξής: 

Ο Δήμος Πραμάντων διαθέτει στην επιχείρηση το χρη¬ 
ματικό ποσό των 17.700.00 δρχ. ως ίδια συμμετοχή στο 
αρχικό κεφάλαιό της (αύξηση κατά δρχ. 7.700.00). 

Κατά τα λοιπά ισχύει η προηγούμενη απόφαση. 

Κάλυψη δαπάνης:(Άρθρο 27 Ν. 2081/92). 

Με την παρούσα κανονιστική πράξη ο Δήμος Πραμά¬ 
ντων επιβαρύνεται εφάπαξ με το ποσό των 7.700.000 δρχ. 
(Σελ. 37 Κ.Α. 212.9). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 21 Μαρτίου 2001 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 1646 (3) 

Μεταβίβαση δικαιώματος υπογραφής «Με Εντολή Γ ενι¬ 
κού Γραμματέα» Περιφέρειας Στερεάς Ελλάδας 
στην προϊσταμένη της Δ/νσης Σχεδιασμού και Ανά¬ 
πτυξης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ 2 εδαφ. στ. του Ν. 
2503/97 « Διοίκηση, Οργάνωση, Στελέχωση της Περιφέ¬ 
ρειας- Ρύθμιση θεμάτων για την Τοπική Αυτοδιοίκηση και 
άλλες διατάξεις». 

2. Την ανάγκη απλόύστευσης των διαδικασιών, κατά την 
άσκηση των αρμοδιοτήτων της Περιφέρειας Στερεάς Ελ¬ 
λάδας με σκοπότηνταχεία διεκπεραίωση των υποθέσεων 
και την εξασφάλιση της εύρυθμης και αποδοτικής λει¬ 
τουργίας της εντός της Περιφέρειας Δ/νσης Σχεδιασμού 
& Ανάπτυξης, αποφασίζουμε: 

Μεταβιβάζουμε στην προϊσταμένη της Δ/νσης Σχεδια- 
σμού και Ανάπτυξης, το δικαίωμα να υπογράφει «Με 
Εντολή Γ ενικού Γ ραμματέα» για τα εξής: 

1. Έγγραφα που απευθύνονται σε ιδιώτες για συμπλή¬ 
ρωση στοιχείων των φακέλων των υποθέσεων της αρμο¬ 
διότητας του τμήματος Υδατικών πόρων. 

2. Έκδοση βεβαιώσεων για νόμιμη χρήση σε θέματα 
που μπορούν να βεβαιωθούν από στοιχεία που τηρούνται 
στο αρμόδιο τμήμα. 

3. Τις εισηγήσεις στην αρμόδια κατηγορία χρήσης αρ¬ 
χή για την χορήγηση άδειας εκτέλεσης έργου αξιοποίη¬ 


σης των υδάτινων πόρων από φυσικά & νομικά προσόντα 
ιδιωτικού δικαίου. 

4. Τις απαντήσεις σε ερωτήματα των περιφερειακών 
υπηρεσιών για την έννοια των διατάξεων που ισχύουν σε 
θέματα του τμήματος Διαχείρισης Υδατικών Πόρων (ΠΔ 
412/89) καθώς και αιτήσεις υπηρεσιών πολιτών με τις 
οποίες παρέχονται πληροφορίες. 

5. Έγγραφα που αφορούν συμπλήρωση στοιχείων σε 
φακέλους έργων νέων αρμοδιοτήτων (έργα ήπιων μορ¬ 
φών ενέργειας, γεωθερμίας κτλ.). 

Ακροτελεύτια διάταξη 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού της Περιφέρειας. 

Η ισχύς της παρούσας αρχίζει από την δημοσίευση της 
στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 20 Μαρτίου 2001 

Ο Γενικός Γ ραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 

-♦- 

Αριθ.357 (4) 

Καθιέρωση υπερωριακής εργασίας των υπαλλήλων της 
Ν.Α. Βοιωτίας κατά το Α' εξάμηνο έτους 2001. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις του Π.Δ. 30/95 «Κώδικας Νομ. Αυτοδιοί¬ 
κησης». 

2. Τις διατάξεις του αρθ. 15 του Ν. 2592/98 «Αναπρο¬ 
σαρμογή συντάξεων....και άλλες διατάξεις». 

3. Τις διατάξεις του αρθ. 18 του Ν.2470/97 «Αναμόρφω¬ 
ση μισθολογίου προσωπικού της Δημ. Διοίκησης και άλ¬ 
λες συναφείς διατάξεις». 

4. Τις διατάξεις του αρθ.25 του Ν. 2738/99 «Συλλογικές 
διαπραγματεύσεις...και άλλες διατάξεις». 

5. Τα 2022941/2297/0022/7.4.98 και 2/8803/0022/8.2.99 
έγγραφα του Υπουργείου Οικονομικών. 

6. Τις ανάγκες των υπηρεσιών της Ν.Α. Βοιωτίας που 
πρέπει να αντιμετωπιστούν με την καθιέρωση υπερωρια- 
κής εργασίας κατάτο χρονικό διάστημα από 1.1.2001 έως 
30.6.2001. 

7. Το γεγονός ότι η προκαλούμενη δαπάνη θα καλυφθεί 
από τις πιστώσεις που είναι εγγεγραμμένες στον Τακτ. 
Προϋπολογισμό της Ν.Α. Βοιωτίας Οικ. έτους 2001 τουΦ. 
071 ΚΑΕ: 0511, αποφασίζουμε: 

Εγκρίνουμε την με αμοιβή καθιέρωση υπερωριακής 
απασχόλησης εργάσιμων ημερών των υπαλλήλων της 
Ν.Α. Βοιωτίας κατά το χρονικό διάστημα από 1.1.2001 
έως 30.6.2001 για την κάλυψη των αυξημένων υπηρεσια¬ 
κών αναγκών των υπηρεσιών της Ν.Α. Βοιωτίας ως ακο¬ 
λούθως: Αριθμός Υπηρετούντων υπαλλήλων: 260 Προ- 
τεινόμενοι υπάλληλοι για υπέρ, εργασία: 60. 

Πρόγραμμα απασχόλησης: Όλες τις εργάσιμες ημέρες 
της εβδομάδας κατά τις απογευματινές ώρες πέραν από 
τις ώρες της υποχρεωτικής απασχόλησης μέχρι την 20η 
ώρα μ.μ. για 4000 ώρες συνολικά. 

Δαπάνη: 5.400.000. 

Εγγ.Πίστωση: 12000 000. 

Υπεύθυνος για την παρακολούθηση και τον έλεγχο της 
πραγματικής προσφοράς της προαναφερόμενης έργα- 

σίας ορίζονται ο Αν. Δ/ντής της Δ/νσης Διοίκησης με ανα¬ 
πληρωτή του τον Αν. Δ/ντή Οικ. Υπηρεσιών. 

Η παρούσα απόφαση να δημοσιευτεί στην Εφημερίδα 
της Κυβέρνησης. 

Λιβαδειά, 29 Ιανουάριου 2001 

Ο Νομάρχης 
ΝΙΚΟΛΑΟΣ ΣΤΑΜΟΣ 

-♦- 

Αριθ. ΓΡ: 2092 (5) 

Κύρωση αναδασμού των αγρ/των Βαλανιδορράχης Λού¬ 
τσας καιΤσουκνίδαςτης κτηματικής περιοχής Βαλανι- 
δορράχης Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του άρθρου 15παρ. 1 του Ν 674/77 «πε¬ 
ρί αναδασμού». 

2) Τις διατάξεις του άρθρου 16, 32 & 39 του Ν 2218/94 
(ΦΕΚ 90/13.6.94 Τ.Α.) «Ίδρυση Νομαρχιακής Αυτοδιοίκη¬ 


σης», τροποποίηση διατάξεων για την πρωτοβάθμια 
Αυτ/ση και την Περιφέρεια και άλλες διατάξεις, όπως 
αντικαταστάθηκαν με τις διατάξεις του άρθρου 6 του Ν 
2240/94 (ΦΕΚ 153/16.9.94) «Συμπλήρωση διατάξεων για 
την Νομαρχιακή Αυτ/ση και άλλες διατάξεις και 

3) Την σχετική εισήγηση της Δ/νσης Γεωργικής Ανάπτυ¬ 
ξης της Νομαρχιακής μας Αυτ/σης αποφασίζουμε: 

Κυρούμε το νέο κτηματικό καθεστώς που διαμορφώθη¬ 
κε με τον αναδασμό το έτος 1995 στα αγροκτήματα Βα- 
λανιδορράχης, Λούτσας και Τσουκνίδας της κτηματικής 
περιοχής ΒΑΛΑΝΙΔΟΡΡΑΧΗΣ όπως αυτό απεικονίζεται 
στους συνταχθέντες από την Επιτροπή αναδασμού κτη- 
ματολογικούς πίνακες και διαγράμματα της περιοχής αυ¬ 
τής. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πρέβεζα, 23 Μαρτίου 2001 
Ο Νομάρχης 

ΔΗΜΗΤΡΙΟΣ ΤΣΟΥΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




